Այսպիսով կարծում եմ, որ ճիշտ չէ, մի կողմ թողած հայ պատմիչների հաղորդումները, զուտ հռոմեական երկու պատմիչների ոչ միանշանակ տեղեկության հիման վրա անել պնդում քաղաքական ասպարեզից 216 թ-ին Խոսրով I Մեծի հեռանալու մասին՝ այս արքան ոչ միայն շարունակել է իշխել, այլև հետագայում կյանքի է կոչել բազում փառահեղ գործեր: Ասվածն ամփոփելու համար վերջում կրկին ավելացնեմ, որ, ըստ Մովսես Խորենացու, Խոսրով I Մեծը թագավորել է 48 տարի, ինչը, հաշված 206 թ-ից, լիովին հիմնավորված է, քանզի հաստատապես ընդունվում է, որ, ով էլ որ նա լինի, Հայոց հերթական արքայի մահը թվագրվում է 253 թ-ով[8]: